# Memorial Joaquim Serra

El Memorial Joaquim Serra de sardanes i música per a cobla és un concert de convocatòria anual instituït el 2000 per recordar la figura del músic i compositor Joaquim Serra i Corominas (1907-1957), promotor de la música popular catalana durant el franquisme. Reemplaça el Premi Joaquim Serra, que s'atorgà del 1958 al 1999.

## Història

El Memorial Joaquim Serra fou el continuador del Premi Joaquim Serra, que s'havia convocat setze vegades entre els anys 1958-1999, i que distingia sardanes i, en algunes convocatòries, música per a cobla. L'havia promogut l'Agrupació Cultural Folklòrica Barcelona, i a la nova iniciativa del Memorial s'hi afegiren com a patrocinadors i col·laboradors l'entitat Músics per la Cobla i l'Institut de Cultura de Barcelona. La forma de la commemoració és la celebració anual d'un gran concert de música per a cobla amb les cobles Mediterrània i Sant Jordi-Ciutat de Barcelona, en el decurs del qual s'estrenen una o dues peces de música per a cobla comissionades especialment pel Memorial. La selecció dels compositors convidats ha abastat autors d'importància reconeguda i els organitzadors han cercat preferentment autors de prestigi que no haguessin escrit per a cobla.

## Encàrrecs de composició per al Memorial
### Any 2000

* La roda del temps, de Xavier Pagès, per a violoncel solista, enregistrada per la cobla Mediterrània i el violoncel·lista Nabí Cabestany en el DC Violoncel i cobla (Barcelona: PICAP, 2001 ref. 91.0185-02)
* Impromptu per a piano i cobla de Francesc Burrull, per a piano solista (enregistrat)

### Any 2001

* Terra baixa d'Albert Guinovart, suite en tres temps, enregistrada en el CD Nydia, la nova música de cobla (Sant Just Desvern: TVC, 2002 ref. CD-1025-03)
* Suite del Montseny, d'Àlex Martínez i Casamada

### Any 2002

* Variants de color de Joan Albert Amargós, esbós simfònic (enregistrat)
* Concert per a timbales i cobla de 22 de Santi Molas, per a 5 timbales solistes (enregistrat)

### Any 2003

* Opus I de Carles Cases, per a marimba i percussions vàries
* Consolamentum de Manuel Oltra, per a tres cobles i percussió

### Any 2004

* Suite traumàtica de Joan Josep Blay, suite en quatre temps per a cobla i saxo alt solista, enregistrada al DC Música de concert per a cobla per la Cobla Sant Jordi (Sant Just Desvern: TVC, 2007 ref. CD103303)
* De l'Atlàntic a la Mediterrània d'Eduard Iniesta, per a bouzouki i guitarra portuguesa solistes

### Any 2005

* Acarona'm d'Alberto Garcia Demestres
* Temps enllà de Joan Elias, suite en tres temps, enregistrada al DC Música de concert per a cobla

### Any 2006

* Castellsapera 940 de Josep Maria Serracant, poema per a dues cobles i percussió
* Trencant el gel de Josep Vila, suite en cinc temps

### Any 2007

* A mesura que creix, d'Antoni-Olaf Sabater

### Any 2008

* Echu mingua, d'Esteve Molero, per a percussionista llatí solista i cobla
* Variacions per a cobla, de Peter Bacchus

### Any 2009

* Rhapsody for Cobla, de Kevin Kaska, amb dos percussionistes
* Symposium for Piano and Cobla, de Louis Stewart, per a piano solista i dos percussionistes
* El plor d'Àfrica, de Josep Padró, per a violí solista

### Any 2010

* Bartokiana, de Víctor Cordero, amb percussió (facultativa)
* Tots (sardana), de Jesús Ventura, per a dues cobles i percussió

### Any 2011

* Fanfare and fantasy for Catalonia, del compositor i saxofonista britànic Tim Garland
* Suite Mediterrània, del pianista i director català Francesc Rius

### Any 2012

* Cel i terra, obra lliure de Maurici Villavecchia

### Any 2013

* Veient Rosie a la finestra, de Joan Vives sobre textos de Salvador Espriu

### Any 2014

* Obra per a flabiol solista i cobla Fent equilibris, de Jordi Vilaprinyó

### Any 2015

* Oratge, de Pedro Pardo

### Any 2016

* Paies i gitanos, de Xavier Capellas

### Any 2017

* El pas del temps, divertiment per a tenora solista i cobla de Ramon Cardo

### Any 2018

* Cobla de los alientos, obra lliure per a cobla de María Granillo (Mèxic, 1962)

### Any 2019

* Ametller d'hivern, suite en set temps de Martí Carreras

### Any 2020

* Vida, suite en dos temps, de Jesús Ventura i Barnet

### Any 2021

* Divertiment per a cobla, de Sergi Cuenca

### Any 2022

* El castell de Miravet, d'Elisenda Fàbregas

## Gravacions

* Memorial Joaquim Serra, enregistrament de les cobles Mediterrània i Sant Jordi-Ciutat de Barcelona en DC (Sabadell: PICAP, 2002 ref. 910269-02)

## Referències

* 1 2 3 4 «Edicions 2007-2010 del Memorial, al web de Músics per la cobla». Arxivat de l'original el 2008-05-16. [Consulta: 15 agost 2013].
* ↑ Pasqual, Josep «Memorial Joaquim Serra, memòria col·lectiva». Revista Musical Catalana, 18-11-2011 [Consulta: 15 maig 2013].
* ↑ «Tres cobles, avui al Memorial Joaquim Serra». El Punt-Avui, 17-11-2012 [Consulta: 15 agost 2013].
* ↑ L'Auditori més 2013-2014. Barcelona: L'Auditori, 2013 [Consulta: 15 agost 2013].
* ↑ «"Cançons, Piano i Cobla", Memorial Joaquim Serra 2015». Revista Musical Catalana, 18-11-2015 [Consulta: 15 febrer 2016].
* ↑ «El Memorial Joaquim Serra 2014 estrena una obra de Jordi VIlaprinyó del Perugia». Revista Musical Catalana, 22-10-2014 [Consulta: 15 febrer 2016].
* ↑ «Salt de qualitat del Memorial Joaquim Serra». Tornaveu, 07-10-2016. Arxivat de l'original el 2017-10-23 [Consulta: 22 octubre 2017].
* ↑ Pagès Santacana, Mònica «El Memorial Joaquim Serra ens porta a Mèxic amb "la cobla de los alientos" de María Granillo». Revista Musical Catalana, 11-12-2018.
* ↑ «"Ametller d'hivern", l'estrena del memorial Joaquim Serra"». Catalunya Ràdio, 31-10-2019.
* ↑ «Memorial 2020, a la web de l'Ajuntament de Barcelona». [Consulta: 23 novembre 2021].
* ↑ «Memorial Joaquim Serra 2021, al Portal Sardanista». Arxivat de l'original el 2021-11-23. [Consulta: 23 novembre 2021].

## Enllaços externs

* Presentació del Memorial Joaquim Serra Arxivat 2009-12-08 a Wayback Machine.